《补洛中越歌三首 其三 小海唱》
明代·邵宝

潮来兮无天，潮去兮何地，若为凭兮斯厉。彼鸱夷兮水中，匪匏瓜兮焉系。

潮来兮谁驱，潮去兮谁殿。言之流兮何从，海东回兮镠箭。

潮来兮悲吴，潮去兮吊越。忠千古兮长冤，潮复潮兮江月。

作者简介：邵宝（1460-1527）字国宝，号二泉，江苏无锡人，成化二十年（1484）进士，历为江西提学副使，官至南京礼部尚书，谥文庄。文典重和雅，诗清和淡薄。著有《简端二馀》《慧山记》《容春堂集》等。